কয়েকঘণ্টার মধ্যেই দক্ষিণবঙ্গের জেলায় জেলায় ঝেঁপে বৃষ্টি

ওয়েবডেস্ক- সকাল থেকেই কাঠফাটা রোদ। সেই সঙ্গে আর্দ্রতাজনিত (Humiidy) অস্বস্তি। তবে আর কয়েকঘণ্টার মধ্যেই পালটে যাবে আবহাওয়া (Weather)। জেলায় জেলায় ঝেঁপে নামবে বৃষ্টি (Rain)। সেপ্টেম্বর দ্বিতীয় সপ্তাহেও উত্তর থেকে দক্ষিণবঙ্গের (South Bengal Weather) জেলাগুলিতে তুমুল বৃষ্টির পূর্বাভাস রয়েছে। উত্তরবঙ্গের (North Bengal Weather ) জেলাগুলিতে ভারী বৃষ্টির (Heavy Rain Alert) সতর্কতা । আজ কলকাতা শহরে আংশিক মেঘলা থাকবে। সেই সঙ্গে সন্ধ্যার পর থেকে হালকা থেকে মাঝারি বৃষ্টির পূর্বাভাস দিয়েছে আবহাওয়া দফতর (Alipur Weather Office)। এই মুহূর্তে কোনও নিম্নচাপ না থাকলেও সক্রিয় মৌসুমি অক্ষরেখা। এর ফলে ফের বৃষ্টির সতর্কতা। বঙ্গোপসাগর থেকে প্রচুর পরিমাণে জলীয় বাষ্প ঢুকছে স্থলভাগে। ফলে চলতি সপ্তাহ জুড়েও চলবে বৃষ্টি। এখনই বৃষ্টির হাত থেকে রেহাই মিলবে না

বর্তমানে মৌসুমি অক্ষরেখা বঙ্গের উপর দিয়ে বিস্তৃত। কচ্ছ ও দক্ষিণ-পশ্চিম রাজস্থানের অতি গভীর নিম্নচাপের উপর দিয়ে উদয়পুর, শিবপুরী, সিদ্ধি, রাঁচি এবং পশ্চিমবঙ্গের দিঘা হয়ে তা পূর্বে উত্তর-পূর্ব বঙ্গোপসাগর পর্যন্ত বিস্তৃত।

আজ বৃহস্পতিবার ও আগামিকাল শুক্রবার কলকাতা সহ দক্ষিণবঙ্গের সব জেলায় বজ্রগর্ভ মেঘের সঞ্চার, সেই সঙ্গে হালকা থেকে মাঝারি বৃষ্টিপাত চলবে। সেইসঙ্গে ৩০ থেকে ৪০ কিলোমিটার বেগে ঝোড়ো হাওয়া।

শনিবার উত্তর ২৪ পরগনা, দক্ষিণ ২৪ পরগনা, পূর্ব মেদিনীপুর, পশ্চিম মেদিনীপুর, কলকাতা, হাওড়া, বীরভূম, মুর্শিদাবাদ ও নদিয়া জেলায় বজ্রবিদ্যুৎ সহ হালকা থেকে মাঝারি বৃষ্টির সতর্কতা রয়েছে, জারি করা হয়েছে হলুদ সতর্কতা। রবিবারেও বৃষ্টির দাপট চলবে জেলায় জেলায়। উত্তর ২৪ পরগনা, দক্ষিণ ২৪ পরগনা, পূর্ব মেদিনীপুর, পশ্চিম মেদিনীপুর, হাওড়া ও ঝাড়গ্রামে বজ্রবিদ্যুৎ সহ হালকা থেকে মাঝারি বৃষ্টির পূর্বাভাস দিয়েছে হাওয়া অফিস। জারি করা হয়েছে হলুদ সতর্কতা। আগামী সোমবার ও মঙ্গলবার কলকাতা সহ দক্ষিণবঙ্গের সব জেলায় হালকা থেকে মাঝারি বৃষ্টির পূর্বাভাস দিয়েছে আবহাওয়া দফতর, তবে কোনও সতর্কতা নেই।

আরও পড়ুন- পুজোর চাঁদা না দিলেই দোষী সাব্যস্ত!

আজ কলকাতায় সর্বোচ্চ তাপমাত্রা ৩৩ ডিগ্রি সেলসিয়াস, সর্বনিম্ন ২৮ ডিগ্রি সেলসিয়াসের আশেপাশে থাকবে।

অপরদিকে উত্তরবঙ্গে (North Bengal) ভারী বৃষ্টির (Heavy Rain) পূর্বাভাস রয়েছে। দার্জিলিং, জলপাইগুড়ি, কালিম্পং ও আলিপুরদুয়ারে ভারী বৃষ্টির সতর্কতা রয়েছে। জারি রয়েছে হলুদ সতর্কতা। কালিম্পং, জলপাইগুড়ি, আলিপুরদুয়ার, ও কোচবিহারে শুক্রবার ভারী বৃষ্টির সতর্কতা রয়েছে। একইভাবে শনিবারেও ভারী থেকে অতি ভারী বৃষ্টির পূর্বাভাস রয়েছে আলিপুরদুয়ার ও জলপাইগুড়িতে। জারি রয়েছে কমলা সতর্কতা।

ভারী বৃষ্টির সতর্কতা রয়েছে দার্জিলিং, কালিম্পং ও কোচবিহারে। জারি কমলা সতর্কতা। একইভাবে রবিবার ভারী বৃষ্টিতে ভিজবে দার্জিলিং, কালিম্পং, জলপাইগুড়ি, আলিপুরদুয়ার, কোচবিহার ও উত্তর দিনাজপুর। সোমবার জলপাইগুড়ি, আলিপুরদুয়ার ও কোচবিহারে ভারী বৃষ্টির সতর্কতা জারি আবহাওয়া দফতর। মঙ্গলবারেও জলপাইগুড়ি ও আলিপুরদুয়ারে ভারী বৃষ্টির পূর্বাভাস দেওয়া আছে।

দেখুন আরও খবর-